[{"text_idx": "#000006", "text": "Os ydych chi\u2019n byw ger Marina Abertawe, beth am ychwanegu\nychydig o ddiwylliant at eich sesiwn ymarfer corff ddyddiol a mwynhau taith\ngerdded ar thema Dylan drwy ran o\u2019r Ardal Forol?"}, {"text_idx": "#000009", "text": "\u2018I was born in a large Welsh industrial town at the beginning of the Great War: an ugly, lovely town (or so it was, and is, to me), crawling, sprawling, slummed, unplanned, jerry-villa\u2019d, and smug- suburbed by the side of a long and splendid-curving shore...\u2019 (\u2018Reminiscences of Childhood\u2019)."}, {"text_idx": "#000010", "text": "Ganed Dylan yn Abertawe, a threuliodd 20 mlynedd gyntaf\nei fywyd yn y ddinas. Dychwelodd i Abertawe\u2019n aml yn ystod y blynyddoedd\ndilynol, a pharhaodd i ysgrifennu am ei dref \u2013 \u2018beautiful and drab town\u2019 \u2013 a\u2019i"}, {"text_idx": "#000011", "text": "Bydd geiriau Dylan yn eich arwain wrth i chi ddilyn y llwybr byr hwn a darganfod Marina Abertawe drwy ei lygaid ef. Cewch weld rhywfaint o hanes a threftadaeth ddiwydiannol yr ardal yn y fan a\u2019r lle, ac effeithiau parhaol y Blitz ar dref Dylan, tref yr oedd yn ei disgrifio fel \u2018marble-town, city of laughter, little Dublin\u2019 (llythyr at Vernon Watkins)."}, {"text_idx": "#000013", "text": "Yr adeilad hwn, a adeiladwyd yn y 1820au, oedd Neuadd y Ddinas Abertawe hyd nes bod angen adeilad mwy o faint ar y dref a oedd yn tyfu\u2019n gyflym. Ar o\u0302l agor adeilad newydd Neuadd y Ddinas ym 1934, defnyddiwyd yr adeilad hwn at sawl diben gwahanol, gan gynnwys canolfan gwaith ieuenctid a choleg, cyn mynd yn adfail Adnewyddwyd yr adeilad i gynnal Blwyddyn Llenyddiaeth ac Ysgrifennu\u2019r DU ym 1995, ac agorwyd yr adeilad yn swyddogol gan Lywydd yr UDA, Jimmy Carter, a oedd yn edmygu gwaith Dylan yn fawr."}, {"text_idx": "#000014", "text": "Mae gan y Ganolfan arddangosfa barhaol am ddim o waith a\nbywyd Dylan sef Dwlu ar y Geiriau, a gallwch ymweld a\u0302 hi ar o\u0302l i\u2019r cyfyngiadau\ngael eu codi. Rydym hefyd yn cynnal rhaglen o weithgareddau cysylltiedig i\noedolion, pobl ifanc a theuluoedd, ac yn gweithredu fel hwb Dylan Thomas"}, {"text_idx": "#000016", "text": "Gadewch y Ganolfan a cherddwch ar hyd East Burrows Road. Trowch i\u2019r dde ychydig ar o\u0302l y Clwb Hwylio a cherddwch ar hyd ymyl y Marina a heibio\u2019r gofeb sy\u2019n coffa\u0301u gefeillio Abertawe a\u0302 Mannheim ym 1957."}, {"text_idx": "#000017", "text": "Ar ochr arall y bont droed ar y chwith gallwch weld\ncerflun Robert Thomas o gymeriad Captain Cat o\u2019r ddrama Under Milk Wood,\ny mae ei hanesion a\u2019i atgofion yn treiddio i hanes diwrnod ym mywyd preswylwyr"}, {"text_idx": "#000020", "text": "Dychwelwch at y llwybr a cherddwch heibio tafarn y Pumphouse (tua 1900), a oedd yn gartref i bwmp hydrolig dociau gogledd a de Abertawe, nes i chi gyrraedd Sgwa\u0302r Dylan Thomas. Mae cerflun John Doubleday o Dylan Thomas yn edrych tua\u2019r mo\u0302r, gan ddenu amrywiaeth o ymatebion."}, {"text_idx": "#000026", "text": "Mae gwesty The Queens Hotel ar ddiwedd yr heol, ar y chwith. Roedd y gwesty hwn yn boblogaidd pan roedd Abertawe\u2019n borthladd ffyniannus, ac roedd Dylan yn mynd yno\u2019n aml \u2013 byddai Dylan yn dal i adnabod yr adeilad heddiw."}, {"text_idx": "#000027", "text": "Trowch i\u2019r chwith a rownd y gornel fe welwch Amgueddfa Abertawe. Sefydlwyd yr amgueddfa ym 1835, ac fe\u2019i disgrifiwyd gan Dylan Thomas fel \u2018museum which should have been in a museum\u2019. Roedd yn Dylan yn adnabyddus am bendwmpian mewn cadair gysurus yn y ty\u0302 bach yn ystod y prynhawn \u2013 efallai ar o\u0302l iddo ymweld a\u0302\u2019r Queens!"}, {"text_idx": "#000028", "text": "Trowch i\u2019r dde i Adelaide Street, gan gerdded heibio i hen adeiladau\u2019r Exchange ar y gornel gyntaf. Byddwch yn cerdded heibio i hen gartref The Evening Post \u2013 symudodd y post yno ar o\u0302l cyfnod Dylan, ac mae bellach wedi symud i High Street. Ar o\u0302l gadael yr ysgol yn 16 oed, roedd \u2018two-typewriter Thomas\u2019 yn ohebydd ieuaf ar gyfer y South Wales Daily Post (yr enw arno pryd hynny). Er iddo gwyno am rai o\u2019r gorchwylion sylfaenol a roddwyd iddo, roedd ei brentisiaeth gyda\u2019r papur wedi\u2019i arwain i ardaloedd yn Abertawe a oedd yn wahanol iawn i faestrefi dosbarth canol ei blentyndod, ac agorwyd ei lygaid i\u2019r anghydraddoldebau o\u2019i gwmpas."}, {"text_idx": "#000030", "text": "Thomas o\u2019ch blaen, ac rydych wedi cwblhau eich taith Dylan Thomas o gwmpas y\nMarina. Beth am ddychwelyd adref i ddarllen ychydig o waith Dylan? Gadewch i ni\norffen gyda dyfyniad o lythyr a ysgrifennwyd gan Dylan at ei ffrind o Abertawe,\nCharlie Fisher, am ei hoffter o\u2019i dref enedigol,"}, {"text_idx": "#000031", "text": "\u2018Swansea is still the best place ... I\u2019ll set up ... in a neat villa full of drinks and pianos and lawnmowers and dumb-bells\u2019"}, {"text_idx": "#000033", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000034", "text": "Croeso i Ganolfan Dylan Thomas!"}, {"text_idx": "#000035", "text": "Rydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim."}]